**ОБЩИНСКА ИЗБИРАТЕЛНА КОМИСИЯ – КРУМОВГРАД**

**Ул. „Трети март №3, тел.03641/ 76- 26, факс 03641/ 70-24,oik0915@cik.bg**

**Р Е Ш Е Н И Е № 213**

**31.12.2018г.**

**Относно:** Постъпило възражение от Самет Сабахтин Мустафа кмет на кметство с.Дъждовник, община Крумовград.

В ОИК Крумовград е постъпило възражение заведено под №204 от 28.12.2018г от Самет Сабахтин Мустафа кмет на кметство с. Дъждовник, община Крумовград във връзка с изпратено уведомление с изх.№ 1057 от 18.12.2018г. относно представяне на писмено възражение пред ОИК в тридневен срок от уведомяването му на основание чл.42, ал.3 от ЗМСМА.

В ОИК Крумовград е постъпило уведомление от Общински съвет Крумовград с изх.№ 92 от 17.12.2018г. подписано от Метин Байрамали Сали в качеството му на председател на Общински съвет. Към уведомлението е приложено писмо с изх.№ 37-00-21 от 17.12.2018 подписано от кмета на общината Себихан Мехмед относно неоснователно отсъствие от работа за повече от един месец на кмет на кметство с. Дъждовник Самет Мустафа и два броя констативни протоколи от проверка на място в кметството с дата 27.11.2018 год. и на 07.12.2018 год. Кметът на кметството бил в редовен платен отпуск до 12.11.2018 г. За времето след 12.12.2018 г. не е представен болничен лист и друго постъпило уведомление от Самет Сабахтин Мустафа, че ползва друг вид отпуск.

С оглед на горното ОИК – Крумовград констатира следното:

Общинска избирателна комисия Крумовград с решение № 106**/** 27.10.2015г. е обявила за избран  за кмет на кметство с. Дъждовник, община Крумовград – Самет Сабахтин Мустафа. На първата сесия на Общински съвет Крумовград провела се на 09.11.2015год. същият е положил клетва и е встъпил в пълномощията си като кмет на кметство с.Дъждовник.

С оглед законосъобразното произнасяне на ОИК Крумовград по така постъпилото уведомление, приложените документи към уведомлението относно настъпили обстоятелства по чл.42, ал.1, т.10 от ЗМСМА – неоснователно отсъствие от работа за повече от един месец отнасящи се за лицето Самет Мустафа и постъпилото възражение от Самет Мустафа, в което твърди, че се е лекувал в мигрантска болница в Кралство Англия, за което не представя документи.

С оглед на изложеното и на основание чл.87, ал.1,т.1 и т.34 от Изборния кодекс и чл.42, ал.1,т.10 от ЗМСМА

Общинска избирателна комисия- Крумовград,

**Р Е Ш И:**

**Прекратява** предсрочно пълномощията на Самет Сабахтин Мустафа кмет на кметство с. Дъждовник, община Крумовград, считано от 31.12.2018г. за неоснователно отсъствие от работа за повече от един месец.

**Обявява** удостоверение № 893 от 29.10.2015г. /Приложение №90-МИ/ за невалидно, считано от 31.12.2018г.

**На основание** член 463, ал.2 и 3 от Изборния кодекс ОИК Крумовград да уведоми Централната избирателна комисия с документите установяващи основанието за предсрочно прекратените пълномощия на кмета на кметство с. Дъждовник, община Крумовград.

**Препис** от настоящето решение да се изпрати на Председателя на Общински съвет Крумовград**.**

Решението на общинската избирателна комисия подлежи на обжалване пред Централната избирателна комисия по реда на чл.88,ал.1 от Изборния кодекс чрез ОИК Крумовград в тридневен срок от обявяването му.

Председател ОИК:………….

/Атанас Тюрдиев/

Секретар ОИК:………

/Фатме Осман/